《和刘实之寄生日》
宋代·黄榦

朝来谩与儿曹语，欲看群峰插天宇。
携筇直上君子堂，出门复天东屯去。
东屯田舍翁，邂逅成宾主。
谓予始生朝，杯盘各碁布。
须臾剥啄者为谁，珠玉怀中来举似。
满堂宾客且停杯，看我莲桃罗十数。
感君厚意兴转逸，百斛琼浆当鲸吸。
造物亦何意，万品齐结实。
休论修与短，大是空中色。
但愿双桥茅屋成，款段从君岂终极。